ddrg/super_eurlex huggingface dataset:
Rådets afgørelse

af 19. april 2004

om ændring af artikel 29, stk. 1, i procesreglementet for De Europæiske Fællesskabers Domstol

(2004/405/EF, Euratom)

RÅDET FOR DEN EUROPÆISKE UNION HAR -

under henvisning til artikel 64 i protokollen vedrørende statutten for Domstolen,

efter proceduren i artikel 245, stk. 2, i traktaten om oprettelse af Det Europæiske Fællesskab og artikel 160, stk. 2, i traktaten om oprettelse af Det Europæiske Atomenergifællesskab,

under henvisning til Domstolens anmodning af 21. november 2003,

under henvisning til Europa-Parlamentets udtalelse af 30. marts 2004,

under henvisning til Kommissionens udtalelse af 1. marts 2004, og

ud fra følgende betragtning:

Med ikrafttrædelsen af traktaten vedrørende Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union(1) skal de nye officielle sprog, dvs. estisk, lettisk, litauisk, maltesisk, polsk, slovakisk, slovensk, tjekkisk og ungarsk, indsættes blandt de processprog, der opregnes i artikel 29, stk. 1, i procesreglementet for De Europæiske Fællesskabers Domstol -

TRUFFET FØLGENDE AFGØRELSE:

Artikel 1

Procesreglementet for De Europæiske Fællesskabers Domstol af 19. juni 1991 (EFT L 176 af 4.7.1991, s. 7, berigtiget i EFT L 383 af 29.12.1992, s. 117), som ændret den 21. februar 1995 (EFT L 44 af 28.2.1995, s. 61), den 11. marts 1997 (EFT L 103 af 19.4.1997, s. 1, berigtiget i EFT L 351 af 23.12.1997, s. 72), den 16. maj 2000 (EFT L 122 af 24.5.2000, s. 43), den 28. november 2000 (EFT L 322 af 19.12.2000, s. 1), den 3. april 2001 (EFT L 119 af 27.4.2001, s. 1), den 17. september 2002 (EFT L 272 af 10.10.2002, s. 24, berigtiget i EFT L 281 af 19.10.2002, s. 24) og den 8. april 2003 (EUT L 147 af 14.6.2003, s. 17), ændres således:

Artikel 29, stk. 1, affattes således:"Processprogene er dansk, engelsk, estisk, finsk, fransk, græsk, irsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk."

Artikel 2

Denne afgørelse har virkning fra ikrafttrædelsen af traktaten vedrørende Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.

Domstolens procesreglement på estisk, lettisk, litauisk, maltesisk, polsk, slovakisk, slovensk, tjekkisk og ungarsk vil blive vedtaget efter ikrafttrædelsen af den i stk. 1 nævnte traktat.

Udfærdiget i Bruxelles, den 19. april 2004.

På Rådets vegne

B. Cowen

Formand

(1) EUT L 236 af 23.9.2003, s. 17.
Rådets afgørelse

af 22. september 2003

om indgåelse af bilaterale aftaler mellem Det Europæiske Fællesskab og henholdsvis Den Tjekkiske Republik, Republikken Estland, Republikken Letland, Republikken Litauen, Republikken Malta, Republikken Polen, Den Slovakiske Republik og Republikken Slovenien om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester

(2004/330/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første sætning,

under henvisning til forslag fra Kommissionen, og

ud fra følgende betragtning:

(1) De bilaterale aftaler mellem Det Europæiske Fællesskab og henholdsvis Den Tjekkiske Republik, Republikken Estland, Republikken Letland, Republikken Litauen, Republikken Malta, Republikken Polen, Den Slovakiske Republik og Republikken Slovenien om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester er blevet forhandlet og bør derfor godkendes -

TRUFFET FØLGENDE AFGØRELSE:

Artikel 1

De bilaterale aftaler mellem Det Europæiske Fællesskab og henholdsvis Den Tjekkiske Republik, Republikken Estland, Republikken Letland, Republikken Litauen, Republikken Malta, Republikken Polen, Den Slovakiske Republik og Republikken Slovenien om fastsættelse af en procedure for udveksling af oplysninger med hensyn til tekniske forskrifter og forskrifter for informationssamfundets tjenester godkendes herved på Det Europæiske Fællesskabs vegne.

Teksten til aftalerne og disses bilag er knyttet til denne afgørelse.

Artikel 2

Formanden for Rådet bemyndiges til at udpege de(n) person(er), der er beføjet til at underskrive aftalerne med bindende virkning for Fællesskabet og til på Fællesskabets vegne at fremsende den note, der er omhandlet i aftalernes artikel 16(1).

Udfærdiget i Bruxelles, den 22. september 2003.

På Rådets vegne

F. Frattini

Formand

(1) Aftaleres ikrafttrædelsesdato vil af Rådets sekretariat blive offentliggjort i Den Europæiske Unions Tidende.
Rådets afgørelse

af 19. april 2004

om ændring af artikel 16 og 17 i protokollen vedrørende statutten for Domstolen

(2004/404/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 245, stk. 2,

under henvisning til traktaten om oprettelse af Det Europæiske Atomenergifællesskab, særlig artikel 160, stk. 2,

under henvisning til Domstolens anmodning af 14. november 2003,

under henvisning til Europa-Parlamentets udtalelse af 30. marts 2004,

under henvisning til Kommissionens udtalelse af 16. marts 2004, og

ud fra følgende betragtninger:

(1) Med ikrafttrædelsen af traktaten vedrørende Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union(1) vil antallet af dommere ved Domstolen i medfør af artikel 221, stk. 1, i traktaten om oprettelse af Det Europæiske Fællesskab og artikel 137, stk. 1, i traktaten om oprettelse af Det Europæiske Atomenergifællesskab stige fra de nuværende 15 til 25.

(2) Der skal derfor foretages en tilpasning af det antal dommere, som udgør den store afdeling.

(3) Der skal desuden foretages en tilpasning af det quorum, som er fastsat for afgørelser truffet af Domstolen i plenum -

TRUFFET FØLGENDE AFGØRELSE:

Artikel 1

Protokollen vedrørende statutten for Domstolen ændres således:

1) I artikel 16, stk. 2, erstattes tallet "elleve" med tallet "tretten".

2) I artikel 17, stk. 4, erstattes tallet "elleve" med tallet "femten".

Artikel 2

Denne afgørelse har virkning fra ikrafttrædelsen af traktaten vedrørende Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.

Udfærdiget i Bruxelles, den 19. april 2004.

På Rådets vegne

B. Cowen

Formand

(1) EUT L 236 af 23.9.2003, s. 17.
Rådets afgørelse

af 21. april 2004

om beskikkelse af et finsk medlem af og en finsk suppleant til Regionsudvalget

(2004/396/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Finlands regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som medlem af Regionsudvalget, efter at Hasse SVENSSON er trådt tilbage, hvilket Rådet blev underrettet om den 10. november 2003, og der er blevet en plads ledig som suppleant til Regionsudvalget, efter at Britt LUNDBERG er trådt tilbage, hvilket Rådet blev underrettet om den 17. februar 2004 -

TRUFFET FØLGENDE AFGØRELSE:

Eneste artikel

Følgende udnævnes:

a) Britt LUNDBERG, medlem af Ålands provinsparlament, udnævnes til medlem som efterfølger for Hasse SVENSSON

b) Carina AALTONEN, medlem af Ålands provinsparlament, udnævnes til suppleant som efterfølger for Britt LUNDBERG

for den resterende del af mandatperioden, dvs. indtil den 25. januar 2006.

Udfærdiget i Luxembourg, den 21. april 2004.

På Rådets vegne

J. Walsh

Formand

(1) EFT L 24 af 26.1.2002, s. 38.
Rådets afgørelse

af 21. april 2004

om beskikkelse af et nederlandsk medlem af og fem nederlandske suppleanter til Regionsudvalget

(2004/399/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra den nederlandske regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som medlem af Regionsudvalget, efter at hr. KESSEN er trådt tilbage, hvilket Rådet blev underrettet om den 6. oktober 2003, og der er blevet fem pladser ledige som suppleanter til Regionsudvalget, efter at

- mandatet for hr. VAN DER SLUIJS er udløbet, hvilket Rådet blev underrettet om den 30. marts 2004

- mandatet for hr. VERBEEK er udløbet, hvilket Rådet blev underrettet om den 30. marts 2004

- fru VLIETSTRA er trådt tilbage, hvilket Rådet blev underrettet om den 8. juli 2004

- fru HAVEMAN er trådt tilbage, hvilket Rådet blev underrettet om den 26. januar 2004

- mandatet for hr. DALES er udløbet, hvilket Rådet blev underrettet om den 30. marts 2004 -

TRUFFET FØLGENDE AFGØRELSE:

Eneste artikel

a) R. L. VREEMAN, burgemeester van Zaansted, beskikkes som medlem af Regionsudvalget som efterfølger for hr. KESSEN for den resterende del af dennes mandatperiode, dvs. indtil den 25. januar 2006.

b) Følgende personer beskikkes som suppleanter for Regionsudvalget

- A. B. SAKKERS, burgemeester van Eindhoven, som efterfølger for hr. VAN DER SLUIJS

- N. P. M. SCHOOF, burgemeester van Alphen, som efterfølger for hr. VERBEEK

- hr. LIDT DE JEUDE, burgemeester van Deventer, som efterfølger for fru VLIETSTRA

- G. B. M. LEERS, burgemeester van Maastricht, som efterfølger for fru HAVEMAN

- G. P. H. HUFFNAGEL, wethouder van Amsterdam, som efterfølger for hr. DALES

for den resterende del af mandatperioden, dvs. indtil den 25. januar 2006.

Udfærdiget i Luxembourg, den 21. april 2004.

På Rådets vegne

J. Walsh

Formand

(1) EFT L 24 af 26.1.2002, s. 38.
Rådets afgørelse

af 21. april 2004

om beskikkelse af et belgisk medlem af Regionsudvalget

(2004/398/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Belgiens regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er efter udløbet af Daniel DUCARMEs mandatperiode blevet en plads ledig som medlem af Regionsudvalget, hvilket Rådet blev underrettet om den 25. marts 2004 -

TRUFFET FØLGENDE AFGØRELSE:

Eneste artikel

Jacques SIMONET, ministerpræsident for regeringen for hovedstadsregionen Bruxelles, med ansvar for lokalstyre, fysisk planlægning, monumenter og bevaringsværdige områder, byfornyelse og videnskabelig forskning, beskikkes som medlem af Regionsudvalget som efterfølger for Daniel DUCARME for den resterende del af mandatperioden, dvs. indtil den 25. januar 2006.

Udfærdiget i Luxembourg, den 21. april 2004.

På Rådets vegne

J. Walsh

Formand

(1) EFT L 24 af 26.1.2002, s. 38.
Rådets afgørelse

af 21. april 2004

om beskikkelse af en suppleant til Regionsudvalget

(2004/397/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Spaniens regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002.

(2) Der er blevet en plads ledig som suppleant til Regionsudvalget, efter at Joan CARRETERO i GRAU er trådt tilbage, hvilket Rådet blev underrettet om den 29. marts 2004 -

TRUFFET FØLGENDE AFGØRELSE:

Eneste artikel

Pere ESTEVE i ABAD, Consejero de Comercio Turismo y Consumo, Generalitat de Cataluña, beskikkes som suppleant til Regionsudvalget som efterfølger for Joan CARRETERO i GRAU for den resterende del af dennes mandatperiode, dvs. indtil den 25. januar 2006.

Udfærdiget i Luxembourg, den 21. april 2004.

På Rådets vegne

J. Walsh

Formand
Kommissionen har besluttet, at de foranstaltninger til fordel for Bankovní dum Skala, a.s./Union Banka, a.s., som Den Tjekkiske Republik har anmeldt i henhold til overgangsordningen i medfør af bilag IV.3 i tiltrædelsesakten, ikke kan anvendes efter optagelsen i EU

(2004/C 100/07)

(EØS-relevant tekst)

Dato for vedtagelse af beslutningen: 3.3.2004

Medlemsstat: Den Tjekkiske Republik

Sag nr.: CZ 57/03

Støtteordning: Bankovní dum Skala, a.s./Union Banka, a.s.

Formål: Støtte til banksektoren

Andre oplysninger: Kommissionen har besluttet, at de foranstaltninger til fordel for Bankovní dum Skala, a.s. / Union Banka, a.s.., som Den Tjekkiske Republik har anmeldt i henhold til overgangsordningen i medfør af bilag IV.3 i tiltrædelsesakten, ikke kan anvendes efter optagelsen i EU.

Den autentiske tekst til beslutningen (renset for fortrolige oplysninger) findes på

http://europa.eu.int/comm/ secretariat_general/sgb/state_aids
Rådets afgørelse

af 21. april 2004

om beskikkelse af et dansk medlem af Det Europæiske Økonomiske og Sociale Udvalg

(2004/395/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2002 til den 20. september 2006(1),

i betragtning af, at en plads som medlem af Det Europæiske Økonomiske og Sociale Udvalg er blevet ledig efter Elly KJEMS HOVEs fratræden, der blev meddelt Rådet den 16. januar 2004;

under henvisning til den kandidatliste, som den danske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Henrik FALLESEN beskikkes som medlem af Det Europæiske Økonomiske og Sociale Udvalg som efterfølger for Elly KJEMS HOVE for den resterende del af dennes mandatperiode, dvs. indtil den 20. september 2006.

Udfærdiget i Luxembourg, den 21. april 2004.

På Rådets vegne

J. Walsh

Formand

(1) EFT L 253 af 21.9.2002, s. 9.
(1)

I medfør af artikel 27, stk. 1, i det sjette momsdirektiv kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i dette direktiv, for at forenkle afgiftsopkrævningen eller for at undgå visse former for svig eller unddragelse.
(4)

Både Fællesskabet og dets medlemsstater har beføjelser på de områder, der er omfattet af konventionen. Det er derfor ønskeligt, at Fællesskabet og dets medlemsstater i videst muligt omfang samtidig bliver kontraherende parter med henblik på i tilfælde af delt kompetence sammen at efterleve de forpligtelser, der fastlægges i konventionen, og sammen at udøve de rettigheder, den giver, for at sikre ensartet anvendelse af konventionen —
DA Den Europæiske Unions Tidende L 180/29

RÅDETS AFGØRELSE

af 5. maj 2004

om udnævnelse af medlemmer af Kommissionen for De Europæiske Fællesskaber

(2004/492/EF)

RÅDET FOR DEN EUROPÆISKE UNION HAR —

under henvisning til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, særlig artikel 45, stk. 2, litra a) og b),

efter fælles aftale med formanden for Kommissionen, og

ud fra følgende betragtning:

TRUFFET FØLGENDE AFGØRELSE:

Artikel 1

Pavel TELIČKA

Siim KALLAS

Marcos KYPRIANOU

Sandra KALNIETE

Dalia GRYBAUSKAITÉ

Péter BALÁZS

Joe BORG

Danuta HÜBNER

Janez POTOČNIK

Ján FIGEĽ

udnævnes herved til medlemmer af Kommissionen for perioden fra den 1. maj 2004 til den 31. oktober 2004.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Den har virkning fra den 1. maj 2004.

Artikel 3

Denne afgørelse offentliggøres i Den Europæiske Unions Tidende.
Rådets afgørelse

af 26. april 2004

om ændring af afgørelse 2003/231/EF om Det Europæiske Fællesskabs tiltrædelse af ændringsprotokollen til den internationale konvention om forenkling og harmonisering af regler om toldbehandling (Kyoto-konventionen)

(2004/485/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Med afgørelse 2003/231/EF(1) fik Fællesskabet tilladelse til at tiltræde ændringsprotokollen til Kyoto-konventionen, undtagen tillæg III, og det blev præciseret, at Fællesskabet forelægger sit tiltrædelsesdokument, samtidig med at medlemsstaterne forelægger deres tiltrædelsesdokumenter.

(2) Det er muligt, at nogle medlemsstater ikke får afsluttet deres nationale ratifikationsprocedurer pr. 30. april 2004.

(3) Nogle af de stater, som i henhold til tiltrædelsestraktaten fra 2003 optages i EU den 1. maj 2004, har allerede deponeret deres tiltrædelsesinstrumenter til ændringsprotokollen til Kyoto-konventionen, herunder tillæg I og II, hos generalsekretæren for Toldsamarbejdsrådet.

(4) Det bør undgås, at der opstår en juridisk situation, hvor nogle medlemsstater har tiltrådt en international konvention, som Fællesskabet endnu ikke har tiltrådt, selvom størstedelen af den pågældende konventions bestemmelser henhører under Fællesskabets enekompetence.

(5) Afgørelse 2003/231/EF bør derfor ændres -

TRUFFET FØLGENDE AFGØRELSE:

Artikel 1

Artikel 3, stk. 1, andet punktum, i afgørelse 2003/231/EF affattes således:"Deponeringen finder sted den 30. april 2004 samtidig med deponeringen af tiltrædelsesinstrumenterne for de medlemsstater, der har afsluttet deres nationale tiltrædelsesprocedurer på denne dato."

Artikel 2

Denne afgørelse offentliggøres i Den Europæiske Unions Tidende.

Udfærdiget i Luxembourg, den 26. april 2004.

På Rådets vegne

J. Walsh

Formand

(1) EUT L 86 af 3.4.2003, s. 21.
Afgørelse Proxima/2/2004 truffet af Den Udenrigs- og Sikkerhedspolitiske Komité

af 30. november 2004

om udnævnelse af missionschefen for Den Europæiske Unions politimission i Den Tidligere Jugoslaviske Republik Makedonien (EUPOL Proxima)

(2004/846/EF)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 25, stk. 3,

under henvisning til Rådets fælles aktion 2004/789/FUSP af 22. november 2004 om forlængelse af Den Europæiske Unions politimission i Den Tidligere Jugoslaviske Republik Makedonien (EUPOL Proxima), særlig artikel 8, stk. 1, og

ud fra følgende betragtninger:

(1) Efter artikel 8, stk. 1, i fælles aktion 2004/789/FUSP bemyndiger Rådet Den Udenrigs- og Sikkerhedspolitiske Komité til at træffe de nødvendige afgørelser i overensstemmelse med artikel 25 i TEU, herunder kompetencen til efter indstilling fra generalsekretæren/den højtstående repræsentant at udnævne en missionschef.

(2) Generalsekretæren/den højtstående repræsentant har indstillet Jürgen SCHOLZ til udnævnelse —

TRUFFET FØLGENDE AFGØRELSE:

Artikel 1

Jürgen SCHOLZ udnævnes hermed til missionschef for EU's politimission i Den Tidligere Jugoslaviske Republik Makedonien (EUPOL Proxima) fra den 15. december 2004.

Artikel 2

Denne afgørelse har virkning fra dagen for vedtagelsen.

Den anvendes indtil den 14. december 2005.

Udfærdiget i Bruxelles, den 30. november 2004.

For Den Udenrigs- og Sikkerhedspolitiske Komité

A. Hamer

Formand

--------------------------------------------------
(4)

Der er blevet gennemført en tredje vaccinationskampagne i vinteren 2003/04, og mængden af virus, der cirkulerer, er generelt blevet reduceret i alle de berørte spærrezoner; der er således nu grundlag for at overveje at fastsætte generelle betingelser, der gælder for alle indenlandske flytninger af vaccinerede dyr fra spærrezoner, uden at der skal tages hensyn til mængden af virus, der stadig forekommer i oprindelsesområdet. Af forsigtighedshensyn bør dyrene dog komme fra besætninger, der er vaccineret i overensstemmelse med det vaccinationsprogram, der er fastlagt af den pågældende medlemsstats ansvarlige myndighed, og vektorovervågningsprogrammet i et epidemiologisk relevant bestemmelsesområde bør have vist, at aktiviteten af voksne insekter af arten Culicoïdes imicola er ophørt.
(2)

For 2004 råder Fællesskabsfonden for Tobak over et beløb på i alt 28,8 mio. EUR, hvoraf halvdelen bør anvendes til finansiering af specifikke foranstaltninger, der kan hjælpe tobaksproducenterne med at omstille sig til andre afgrøder eller andre jobskabende erhvervsaktiviteter, samt undersøgelser i forbindelse hermed.